gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3257, del 04-06-1998 (1998/3784)

ORDRE de 22 d'abril de 1998, de la Conselleria de Presidència, per la qual s'aprova suprimir el lloc de treball d'oficial major de l'Ajuntament de Manises.
-----------------------------------------------------------------------------------------------------------------------------------------------------------

### Dades del document

Número de DOGV
:   3257

Data del DOGV
:   04-06-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/3784


Data del document
:   22-04-1998

Organisme emissor
:   Conselleria de Presidència

Tipus de document
:   Ordre

ORDRE de 22 d'abril de 1998, de la Conselleria de Presidència, per la qual s'aprova suprimir el lloc de treball d'oficial major de l'Ajuntament de Manises. [1998/X3784]
  
L'Ajuntament de Manises, en sessió plenària de 30 de desembre de 1997, va acordar modificar la plantilla municipal i amortitzar el lloc de treball d'oficial major.
  
Aquest acord ha estat sotmès a informació pública, mitjançant la seua publicació en el Butlletí Oficial de la Província de València número 46, de 24 de febrer de 1998, sense que se n'hagen formulat reclamacions.
  
En l'actualitat el lloc de treball es troba vacant.
  
L'expedient ha estat tramitat conforme a les prescripcions legals.
  
En atenció d'aquests motius, i en ús de les competències atribuïdes en els articles 2.2.a) i 4 del Decret 159/1997, de 29 d'abril, del Govern Valencià, pel que s'aprova el Reglament Regulador de les Competències de la Generalitat Valenciana, relatives als funcionaris d'Administració local, amb habilitació de caràcter nacional,
  
DISPOSE
  
Suprimir el lloc de treball d'oficial major de l'Ajuntament de Manises, de conformitat amb l'acord adoptat pel Plenari de dita Corporació, en sessió de 30 de desembre de 1997, i la normativa aplicable sobre provisió de llocs de treball reservats a funcionaris d'Administració local, amb habilitació de caràcter nacional.
  
Contra aquesta ordre, que posa fi a la via administrativa, i prèvia comunicació al conseller de Presidència, es podrà interposar, d'acord amb l'article 58 de la Llei de la Jurisdicció Contenciosa Administrativa, recurs contenciós administratiu en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.
  
València, 22 d'abril de 1998
  
El conseller de Presidència,
Diari Oficial de la Generalitat Valenciana


Sumari del DOGV 3310, del 18-08-1998 (1998/6255)

Sol·licitud d'expedició de duplicat de títol acadèmic.
------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6255


Organisme emissor
:   Conselleria de Cultura, Educació i Ciència

Tipus de document
:   Anunci

Sol·licitud d'expedició de duplicat de títol acadèmic. [1998/X6255]
  
La senyora Alicia Flores Poveda ha sol·licitat, per pèrdua de l'original, l'expedició de duplicat de títol de tècnica auxiliar, branca Sanitària, especialitat Auxiliar de Clínica, les dades del qual s'indiquen a continuació.
  
Titular del document: Alicia Flores Poveda, nascuda el 14/11/1972 a València, província de València, amb DNI núm. 53761083.
  
Tipus de document: tècnica auxiliar, branca Sanitària, especialitat Auxiliar de Clínica, expedit pel Ministeri d'Educació i Ciència el dia 11/02/1991, i registrat en el llibre 7, foli 127, número 7619.
  
Centre docent que lliurà l'original: IES el Cabanyal, de València.
  
La qual cosa es fa pública per tal de complir l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant el director de la Direcció Territorial de Cultura i Educació de València, avinguda de Navarro Reverter, 2, en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 3367, del 06-11-1998 (1998/9418)

Informació pública de la convocatòria d'assemblea general ordinària.
--------------------------------------------------------------------

### Dades del document

Número de DOGV
:   3367

Data del DOGV
:   06-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/9418


Organisme emissor
:   Caixa d'Estalvis i Préstecs de Carlet

Tipus de document
:   Anunci

Informació pública de la convocatòria d'assemblea general ordinària. [1998/Q9418]
  
D'acord amb el que s'estableix en els estatuts d'aquesta entitat, el Consell d'Administració, en la sessió del dia 28 d'octubre de 1998, ha acordat:
  
Convocar els consellers generals a l'assemblea general ordinària de la Caixa d'Estalvis i Préstecs de Carlet, que tindrà lloc a la sala d'actes del Conservatori de Música Perfecto García Chornet, de Carlet, situat a l'avinguda de la Caixa d'Estalvis, número 3, el dia 26 de novembre de 1998, a les 20.00 hores en primera convocatòria, i si no hi ha quòrum d'assistència suficient, tindrà lloc en segona convocatòria, al mateix lloc i a la mateixa hora, a l'endemà, amb el mateix ordre del dia.
  
Ordre del dia
  
1. Llista d'assistents per a la determinació de quòrum i la subsegüent constitució vàlida de l'assemblea.
  
2. Informe del president.
  
3. Informe de la Comissió de Control sobre la gestió econòmica i financera de l'entitat, que correspon al primer trimestre de l'exercici de 1998.
  
4. Informe sobre el balanç, el compte de resultats i el pressupost d'obres beneficosocials a 30 de juny de 1998. Propostes d'obres beneficosocials.
  
5. Línies generals del Pla d'Actuació de l'Entitat per a 1999.
  
6. Acta de la sessió; designació de dos interventors perquè, juntament amb el president, aproven l'acta.
  
7. Torn obert de paraula.
  
Es comunica als consellers generals que tota la documentació que fa referència als punts que componen l'ordre del dia es troba a la seua disposició a la seu central de la Caixa, situada a l'avinguda de la Caixa d'Estalvis, 1, de Carlet, on podran obtenir-la de manera immediata i gratuïta.
  
Carlet, 28 d'octubre de 1998.- El president: Vicente Vanaclocha Sebastián.
Diari Oficial de la Generalitat Valenciana


Sumari del DOGV 3203, del 13-03-1998 (1998/1463)

Notificació als interessats de les resolucions sobre anul·lacions d'autoritzacions i inscripcions en el Registre General Sanitari d'Aliments (expedients 1.576, 1.560 i altres).
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3203

Data del DOGV
:   13-03-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/1463


Organisme emissor
:   Conselleria de Sanitat

Tipus de document
:   Anunci

Notificació als interessats de les resolucions sobre anul·lacions d'autoritzacions i inscripcions en el Registre General Sanitari d'Aliments (expedients 1.576, 1.560 i altres). [1998/X1463]
  
Com que no ha estat possible notificar a les persones interessades de manera personal i directa les resolucions sobre anul·lacions d'autoritzacions i d'inscripcions en el Registre General Sanitari d'Aliments i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, correspon fer-ne la publicació.
  
València, 3 de febrer de 1998.- El director general de Salut Pública: Francisco J. Bueno Cañigral.
  
Vistos els expedients d'autorització i d'inscripció en el Registre General Sanitari d'Aliments de les indústries que es relacionen a continuació amb l'informe previ dels serveis tècnics corresponents i d'acord amb el que disposa el Reial Decret 1.712/91, de 29 de novembre, i altres disposicions complementàries.
  
Com que aquesta Direcció General de Salut Pública té competència en virtut del Decret 37/94, de 21 de febrer, del Consell de la Generalitat Valenciana, i a l'empara del que preveu l'article 14 del Reial Decret 278/80, de 25 de gener, i l'article 34.1.5 de l'Estatut d'Autonomia, resolc anul·lar les autoritzacions de funcionament i inscripció en el Registre General Sanitari d'Aliments pels motius que es detallen.
  
Contra aquest acte podrà interposar-se recurs ordinari davant el conseller de Sanitat en el termini d'un mes.
Diari Oficial de la Generalitat Valenciana


Sumari del DOGV 3356, del 22-10-1998 (1998/8688)

Informació pública del Pla de Reforma Interior.
-----------------------------------------------

### Dades del document

Número de DOGV
:   3356

Data del DOGV
:   22-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8688


Organisme emissor
:   Ajuntament de Massanassa

Tipus de document
:   Anunci

Informació pública del Pla de Reforma Interior. [1998/X8688]
  
El Plenari de la Corporació, en la sessió del dia 30 de setembre de 1998, acordà aprovar amb caràcter inicial el Pla Especial de Reforma Interior (Ref. AR1-A), tot sotmetent l'expedient a un període d'informació pública pel termini d'un mes, comptat a partir de l'endemà de la publicació d'aquest anunci en el DOGV, durant el qual podrà ser examinat al Negociat d'Urbanisme i s'hi podran formular totes les al·legacions que s'estimen pertinents.
  
L'acord adoptat comporta els efectes suspensius de llicències establerts en l'article. 57 de la Llei 6/94, de la Generalitat Valenciana, de 15 de novembre, Reguladora de l'Activitat Urbanística.
  
Cosa que fem pública per tal de complir el que estableix l'article 55 del text legal citat.
Diari Oficial de la Generalitat Valenciana


Sumari del DOGV 3183, del 13-02-1998 (1998/556)

RESOLUCIÓ de 15 de gener de 1998, de la Conselleria de Cultura, Educació i Ciència, Direcció General d'Ensenyaments Universitaris i Investigació, per la qual s'adjudiquen ajudes per a la realització de projectes de R+D per investigadors doctors no pertanyents a les plantilles d'universitats i centres d'investigació, en el marc del Pla Valencià de Ciència i Tecnologia.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3183

Data del DOGV
:   13-02-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/556


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 15 de gener de 1998, de la Conselleria de Cultura, Educació i Ciència, Direcció General d'Ensenyaments Universitaris i Investigació, per la qual s'adjudiquen ajudes per a la realització de projectes de R+D per investigadors doctors no pertanyents a les plantilles d'universitats i centres d'investigació, en el marc del Pla Valencià de Ciència i Tecnologia. [1998/M556]
  
D'acord amb allò que s'estableix a la base 8 de l'annex VIII de l'Ordre de 23 de juliol de 1997 (DOGV núm. 3.059, de 19 d'agost), de la Conselleria de Cultura, Educació i Ciència, per la qual es convocaven ajudes per a la realització de projectes de R+D per investigadors doctors no pertanyents a les plantilles d'universitats i centres d'investigació, en el marc del Pla Valencià de Ciència i Tecnologia, vista la proposta realitzada per la Comissió Permanent de la Comissió Gestora del Pla Valencià de Ciència i Tecnologia, resolc:
  
Primer
  
Adjudicar les ajudes per a la realització de projectes de R+D per investigadors doctors no pertanyents a les plantilles d'universitats i centres d'investigació als centres d'investigació que s'indiquen a la relació que apareix com annex d'aquesta resolució, i en les quantitats que s'hi indiquen.
  
Segon
  
Els beneficiaris de les ajudes estan obligats al compliment d'allò que s'estableix e les bases de l'annex a l'ordre de convocatòria.
  
Contra aquesta resolució, que posa fi a la via administrativa, podrà presentar-se recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Conselleria de Cultura, Educació i Ciència, segons s'estableix a l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos a partir de l'endemà de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3157, del 08-01-1998 (1997/12228)

Informació pública d'una proposta de Programa d'Actuació Integrada per a la Unitat d'Execució número 1.
-------------------------------------------------------------------------------------------------------

### Dades del document

Número de DOGV
:   3157

Data del DOGV
:   08-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1997/12187


Organisme emissor
:   Ajuntament de Llanera de Ranes

Tipus de document
:   Anunci

Informació pública d'una proposta de Programa d'Actuació Integrada per a la Unitat d'Execució número 1. [97/M12922]
  
Mitjançant aquest anunci, de conformitat amb el que estableix l'article 46 de la Llei 6/1994, Reguladora de l'Activitat Urbanística, i en compliment de l'acordat pel Ple de la corporació, en sessió ordinària de 10 de novembre actual, se sotmet a informació pública, una proposta de programa d'actuació integrada en promoció directa (alternativa tècnica) i projecte de reparcel·lació, l'àmbit d'actuació del qual comprén la Unitat d'Execució número 1 de les Normes Subsidiàries de Planejament Municipal. La informació pública se sotmet per un termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana. La documentació es troba dipositada en l'Ajuntament de Llanera de Ranes (València), carrer del Santíssim Crist, número 2.
  
Qualsevol interessat podrà comparéixer en l'Ajuntament de Llanera de Ranes i consultar (en horari de 09.00 a 13.00 hores) la proposta de programa, així com formular, si escau, al·legacions o alternatives tècniques dins del termini indicat de 20 dies hàbils a partir d'aquest anunci en el Diari Oficial de la Generalitat Valenciana.
  
D'altra banda es fa saber que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les distintes alternatives tècniques que optaren a l'adjudicació del programa a no ser que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i prestara caució d'això en la quantia que es determine. En aquest cas, es prorrogarà el termini de 20 dies per altres 20, que es farà constar en l'expedient, i s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
El dia següent al de finalització del termini de presentació de pliques tindrà lloc l'acte d'obertura d'aquestes, i s'obrirà un nou període de 10 dies addicionals per a la presentació d'al·legacions.
Diari Oficial de la Generalitat Valenciana


Sumari del DOGV 3156, del 07-01-1998 (1997/12323)

Citació a comparéixer dels interessats en el recurs número 02/0004397/1996.
---------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12532


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Citació a comparéixer dels interessats en el recurs número 02/0004397/1996. [97/12054]
  
La secretària general de la Conselleria d'Economia, Hisenda i Administració Pública, fa saber: Que la Senyora Ana Mª Martínez Antonio ha interposat recurs contenciós administratiu núm. 02/0004397/1996, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la resolució de 05.09.96, del director general per a la Modernització de les Administracions Públiques per la qual es modifica la classificació de diversos llocs de treball, incorporant-la a la relació de llocs de treball de la Conselleria de Treball i Afers Socials.
  
Per això, en compliment del que disposa l'art. 64 de la Llei Reguladora de la Jurisdicció Contenciosa Administrativa, modificat per l'art. 7.1 de la Llei 10/1992, de 30 d'abril, de reforma processal, es notifica als possibles interessats que s'ha remés a l'esmentada Sala l'expedient administratiu impugnat i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, mitjançant escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3340, del 29-09-1998 (1998/7251)

Informació pública de la modificació de l'acord plenari de data 4 de juny de 1998, pel qual se sotmetien a informació pública alternatives tècniques per al desencolupament de les UE B8 i B9, i s'aprovaven les bases orientatives per a l'adjudicació del desenvolupament de la UE B9.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7251


Organisme emissor
:   Ajuntament de Borriana

Tipus de document
:   Anunci

Informació pública de la modificació de l'acord plenari de data 4 de juny de 1998, pel qual se sotmetien a informació pública alternatives tècniques per al desencolupament de les UE B8 i B9, i s'aprovaven les bases orientatives per a l'adjudicació del desenvolupament de la UE B9. [1998/M7251]
  
El Ple de l'Ajuntament, en sessió ordinària del dia 6 d'agost de 1998, va acordar:
  
Primer
  
Deixar sense efecte una part del paràgraf primer del dispositiu segon de l'acord plenari de data 4 de juny de 1998, que literalment quedarà redactat com segueix:
  
Sotmetre a informació pública la proposta de Programa per al Desenvolupament de l'Actuació Integrada B-9 del Pla General d'Ordenació Urbana de Burriana actualment vigent, presentat pel senyor Julián Castelblanque Pérez, en representació de la mercantil Actividades Integradas Urbanísticas, SL i comprensiva d'un avantprojecte d'urbanització i de la justificació d'innecessitat de cèdula d'urbanització.
  
Segon
  
Suprimir les bases números 7 i 8 aprovades en aquest acord plenari, per tal com els manca fonament, un cop s'ha produït el desistiment de la mercantil Urbanizadora Constitución, SL.
  
Tercer
  
Tramentre aquest acord per a la seua publicació en el Diari Oficial de la Generalitat Valenciana.
  
Quart
  
Notificar aquest acord als interessats i comunicar-los que contra aquest, com a acte que posa fi a la via administrativa, es pot interposar recurs contenciós administratiu davant la sala d'aquesta jurisdicció del Tribunal Superior de Justícia d'aquesta comunitat autònoma, en el termini de dos mesos comptadors des de la notificació d'aquest acord, sense perjudici d'utilitzar qualsevol altre recurs que es considere convenient. La interposició de recurs contenciós administratiu haurà de ser comunicada prèviament a aquesta corporació, de conformitat amb el que estableix l'article 110.3 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3390, del 10-12-1998 (1998/9845)

Recurs contenciós administratiu número 01/2008/1997.
----------------------------------------------------

### Dades del document

Número de DOGV
:   3390

Data del DOGV
:   10-12-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/9845


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2008/1997. [1998/9845]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Francisco Pallas Sanchis ha interposat un recurs contenciós administratiu, amb el número 01/2008/1997, contra la interlocutòria número 36/1996, dictada en data 19 de setembre de 1996, en el recurs d'apel·lació número 137/1996, que prové de les actuacions de cognició número 635/1995 del Jutjat de Primera Instància número 17 de València, sobre revocació de la resolució objecte de recurs i que declarava competent la jurisdicció contenciosa administrativa.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3174, del 02-02-1998 (1998/359)

Adjudicacions dels concursos 40/97, 48/97 i 54/97.
--------------------------------------------------

### Dades del document

Número de DOGV
:   3174

Data del DOGV
:   02-02-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/359


Organisme emissor
:   Universitat de València

Tipus de document
:   Anunci

Adjudicacions dels concursos 40/97, 48/97 i 54/97. [1998/M359]
  
1. Entitat adjudicadora
  
a) Organisme: Universitat de València.
  
b) Dependència que tramita els expedients: Servei d'Inversions.
  
c) Número d'expedients: 40/97, 48/97 i 54/97.
  
2. Objecte dels contractes
  
a) Tipus de contractes: subministraments.
  
b) Descripció de l'objecte: subministrament, lliurament i instal·lació de mobiliari de laboratori amb destinació a diversos centres i departaments d'aquesta Universitat (expedient 40/97).
  
Facultat de Medicina i Odontologia (expedient 48/97).
  
Facultat de Químiques (expedient 54/97).
  
c) Diaris oficials i dates de publicació dels anuncis de licitació:
  
Diari Oficial de la Generalitat Valenciana número 3.065 de 27.08.97 (expedient 40/97).
  
Diari Oficial de la Generalitat Valenciana número 3.087 de 26.09.97 (expedient 48/97).
  
Diari Oficial de la Generalitat Valenciana número 3.094 de 07.10.97 (expedient 54/97).
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupostos base de licitació
  
Import total: 85.573.614 pessetes (expedient 40/97).
  
Import total: 03.535.125 pessetes (expedient 40/97).
  
Import total: 17.885.580 pessetes (expedient 40/97).
  
5. Adjudicacions
  
a) Dates: 8 d'octubre de 1997 (expedient 40/97); 11 de novembre de 1997 (expedient 48/97); 21 de novembre de 1997 (expedient 54/97).
  
b) Contractistes:
  
Expedients 40/97 i 48/97: Romero Muebles SA.
  
Expedient 54/97: Burdinola Sociedad Cooperativa.
  
c) Nacionalitat: espanyola
  
d) Import de les adjudicacions:
  
Expedient 40/97: 6.074.105 pessetes.
  
Expedient 48/97: 7.046.431 pessetes.
  
Expedient 54/97: 8.175.941 pessetes.